google/wiki40b huggingface dataset:
Slovensko do toho!

„Slovensko do toho!“ je slovenská futbalová hymna, ktorú nahrala hudobná skupina Babylon v zložení: Juraj Kupec - gitara, spev, klávesy, Ivan Zadrabaj - basová gitara, Brunno Oravec - klávesy, Stanislav Kociov - bicie nástroje. Text piesne napísal Martin Máček a hudbu zložil Juraj Kupec . Pieseň vyšla na albumoch A Boh sa len díva... (Forza Music FZ-0076-2-331, 2005) a Slovensko do toho! - Hymna futbalovej reprezentácie SR (Forza Music 858 80027 10865, 2005). Pieseň naspievali: Jana Kirschner, Katka Korček, Dara Rolins, Zuzana Smatanová, Bystrík, Maťo Ďurinda, Pavol Hammel, Ján Kuric, Peter Lipa, Martin Máček, Ibrahim Maiga, Richard Müller, Peter Nagy, Robo Opatovský, Robo Papp, Vašo Patejdl, Jozef Šebo, Ivan Tásler, Miro Žbirka, Desmod, Babylon, Gladiator, Hex, No Name.

Text hymny

Tak už sme tu - v plnej sile
tribúny burácajú - nádherné chvíle
v hrudi nám bije - bojovné srdce
musíme vyhrať dnes - aj nabudúce
Rozhodca píska - náš boj sa začal
dresy nám pot - o chvíľu zmáča
futbal je pre nás - vášeň a láska
pre súperov sme - prekážka ťažká
Refrén:
Slovensko, Slovakia - prichádza sem
a trasie sa zem!
Slovensko to je náš tím - vždy chceme vyhrať
rátajte s tým!
Vždy chceme vyhrať - vždy schuti hráme
my kožu zadarmo - len tak nedáme
aj keď sa lepí - na päty smola
"Slovensko do toho" - víťazstvo volá!
Rozhodca píska - náš boj sa začal
dresy nám pot - o chvíľu zmáča
futbal je pre nás - vášeň a láska
pre súperov sme - prekážka ťažká
Refrén (2x)
23444 Kukučín

(23444) Kukučín je planétka, ktorú objavil Milan Antal v skorých ranných hodinách dňa 5. októbra 1986 počas svojho pobytu na poľskom observatóriu Piwnice. Je pomenovaná po Martinovi Kukučínovi.

Okolnosti objavu

Planétka sa v čase objavu nachádzala v severovýchodnej časti súhvezdia Baran (Aries), neďaleko hranice súhvezdí Perzeus (Perseus) a Býk (Taurus), necelých 8° severozápadne od otvorenej hviezdokopy M 45, mala zdanlivú fotografickú jasnosť +17,3 mag a bola 171.
planétkou objavenou v prvej polovici októbra 1986. Svedčí o tom aj jej predbežné označenie1986 TV₆, ktoré dostala krátko po objave.
Planétka bola na tomto observatóriu pozorovaná (pravdepodobne M. Antalom) aj v ďalších 3 nociach a celkovo bolo zmeraných 9 pozícií, neskôr zaslaných do MPC. Naposledy bola planétka pozorovaná ráno 12. októbra 1986.

Dráha

Planétka obieha okolo Slnka v strednej vzdialenosti 383 mil. km po takmer kruhovej dráhe s dobou obehu 4,09 roku (1495 dní). K Zemi sa približuje na minimálnu vzdialenosť 158 mil. kilometrov a jej veľkosť je odhadovaná na 7 km.
Očíslovanie planétky bolo zverejnené v cirkulári MPC č. 42549 vydanom dňa 8. apríla 2001.

Pomenovanie

Planétka je pomenovaná po Martinovi Kukučínovi, slovenskom spisovateľovi, učiteľovi, doktorovi a prvom významnom románopiscovi v slovenskej literatúre, vlastným menom Matej Bencúr.
Meno planétky sa stalo oficiálnym po zverejnení v cirkulári MPC č. 43194 vydanom dňa 4. augusta 2001 Medzinárodnou astronomickou úniou.

Zaujímavosť

Planétka (23444) Kukučín bola objavená na rovnakej fotografickej platni ako planétky (4573) Piešťany (79' severne) a (10293) Pribina (106' východne). V období od 5. do 12. októbra 1986 sa všetky tri planétky exponovali na rovnaké platne.
Duch (filozofia)

Duch je tradičná téma nielen filozofických úvah, ale aj náboženstva, špeciálnych vied i v každodennom živote, príčom významové útvary, v ktorých vykryštalizovávajú tieto úvahy, sa značne odlišujú: napríklad primitívne náboženstvá alebo špiritizmus chápu ducha ako jemnú látku zvláštnej povahy, zatiaľ čo povedzme v metafyzike sa neraz chápe ako nemateriálna substancia.
V najširšom zmysle dnes duch znamená mysliacu skutočnosť, prítomnú v každom jednotlivom subjekte, no zbavenú subjektivity. Na rozdiel od individualizovanej duše je niečím spoločným, nadosobným. Môže tak byť protikladom hmoty (ako predmetu myslenia), prírody alebo tela (tento protiklad je teologického pôvodu).
V užšom zmysle môže byť duch synonymom intelektu a protikladom vnímania.

Duch podľa Descarta

Duch je jednoduchý, nerozpriestranený, nezrušiteľný, považujúci sám seba za mysliaceho.

Duch podľa Hegela

Duch je bytie pri sebe, pravda a sloboda, negácia prírody. Duch je dialektické stávanie sa, ktoré prebieha v troch štádiách: duch je podstatou ako téza (subjektívny duch), mimo seba ako antitéza (objektívny duch) a osebe ako syntéza (absolútny duch)

Duch podľa Platóna

Duch je najvyššia súčasť duše, sila myslieť (LOGISTIKON).

Duch podľa Leibnitza

Duch je poznávanie a jeho obsahom sú kognitivne významové útvary.
Karel Gut

Životopis

Ako mladý hrával futbal i ľadový hokej zároveň. V roku 1949 nastúpil na základnú vojenskú službu, kde hral za tím ATK Praha. Po dvoch rokoch prestúpil do Tatry Smíchov. V roku 1952 bol nominovaný na majstrovstvá sveta v ľadovom hokeji v Nórsku. V reprezentácii nastupoval až do roku 1960, hral v 114 zápasoch a dal 34 gólov.
Na šampionáte v roku 1955 bol vyhlásený najlepším obrancom. V roku 1953 začal hrať za Spartu Praha. Tu strávil nasledujúcich 11 sezón. V roku 1964 ukončil hráčsku kariéru. Od tej doby začal pôsobiť ako tréner.

V rokoch 1974 - 1980 trénoval reprezentačný tím s ktorým vyhral v rokoch 1976 a 1977 titul majstrov sveta. Po olympijských hrách v roku 1980 opustil reprezentáciu. Následne bol angažovaný v Landshute. Nasledujúce roky sa tiež venoval mapovaniu dejín českého hokeja vo vlastných knihách.

V roku 1994 úspešne kandidoval na funkciu predsedu českého hokejového zväzu, z ktorého odišiel v roku 2004.
Eurovision Song Contest 1956

História

Eurovision Song Contest bol inšpirovaný talianskym festivalom Sanremo. Nápad zorganizovať celoeurópsku súťaž piesní sa narodil na zasadaní Európskej vysielacej únie v Monaku, v roku 1955. Bolo rozhodnuté, že prvý ročník Eurovision Song Contest bude hostiť švajčiarske letovisko Lugano. Aj keď boli kamery v sále išlo najmä o rádiovú show. Lohengrin Filipello hostil program, ktorý trval 1 hodinu a 40 minút.
Dorota Rabczewska

Dorota Rabczewska "Doda" (* 15. február 1984, Ciechanów) je poľská popová a rocková speváčka.
Alexej Anatolievič Navaľnyj

Životopis

V roku 2009 bol vyhlásený osobnosťou roka ruskými novinami Vedomosti, v roku 2011 o ňom BBC hovorila ako o „možno jedinej výraznej opozičnej osobnosti, ktorá sa v Rusku za posledných päť rokov objavila“. Toho istého roku uviedol v rozhovore pre Reuters, že Putinov politický systém je tak oslabený korupciou, že by v Rusku do piatich rokov mohlo dôjsť k revolúcii v štýle arabskej jari.
V roku 2012 ho The Wall Street Journal označil za muža, ktorého sa Vladimír Putin bojí najviac. Bol jediný Rusi, ktorý sa dostal v roku 2012 do zoznamu sto najvýznamnejších ľudí podľa týždenníka Time.
Dňa 30. júla bol Navaľnyj obvinený zo sprenevery, ktorej sa mal dopustiť v roku 2009 v Kirovskej oblasti, kde pôsobil ako poradca guvernéra Nikitu Belycha.
Dňa 17. júla 2013 sa zaregistroval ako kandidát vo voľbách starostu Moskvy. Nasledujúceho dňa ho odsúdili na 5 rokov väzenia.
Starostom Moskvy sa v septembri 2013 už v prvom kole znovu stal Sergej Semionovič Sobianin, blízky spolupracovník prezidenta Vladimira Putina. Navaľnyj bol druhý s 27 percentami hlasov. Vyslovil podozrenie, že voľby boli zmanipulované a ich výsledok preto súdne napadol.
V októbri 2013 súd Navaľnému nepodmienečný päťročný trest zmenil na podmienečný a odsúdil ho na zaplatenie pokuty pol milióna rubľov. Podľa ruských komentárov úrady pristúpili k zmene trestu preto, aby dlhodobé uväznenie populárneho kritika režimu nedostalo do ulíc opozične naladených Rusov v dobe príprav na zimnú olympiádu v Soči. Aj podmienečný trest mu však bráni v tom, aby sa mohol uchádzať o verejné funkcie.
Ihneď po skončení olympiády bol Navaľnyj v marci 2014 odsúdený ku dvom mesiacom domáceho väzenia bez prístupu na internet. Nesmel tiež posielať správy ani hovoriť s nikým okrem rodiny. Trest mu bol uložený za údajné porušenie zákazu opustiť Moskvu.

Osobný život

Navaľnyj je ženatý a má dve deti.
Argos (syn Dia)

Argos (starogr. Ἄργος – Argos, lat. Argus) je v gréckej mytológii syn najvyššieho boha Dia a Nioby, dcéry argejského kráľa Forónea. 
Argos nastúpil na trón v Argu po svojom strýkovi Apidovi, ktorý po vražednom sprisahaní zomrel bezdetný. Argos sa potom oženil s Euadnou, dcérou riečneho boha Strymóna a mal s ňou synov, Ekbasa, Peirasa, Epidaura, a Kriasa, ktorý sa stal nástupcom trónu. Antický autor Pausanias však uvádza, že mal len dvoch synov, Peirasa a Forba, jeho nástupcu. Pausanias v druhom storočí Argos navštívil a neďaleko mesta videl aj hrobku kráľa Arga (zaiste symbolickú).
Podľa argejskej tradície sídelné mesto Argos dostalo svoje meno až za vlády kráľa Arga.
Variácia (kombinatorika)

Variácia (angl. arrangement), presnejšie k-prvková variácia z n prvkov množiny M alebo variácia k-tej triedy z n prvkov množiny M, je ľubovoľné injektívne zobrazenie množiny  do množiny M. Niekedy sa definuje aj ako ľubovoľná permutácia niektorej k-prvkovej kombinácie z n prvkov množiny M, pričom tieto definície možno považovať za ekvivalentné. 
Intuitívne možno o k-prvkovej variácii z n prvkov množiny M uvažovať ako o usporiadanej k-tici obsahujúcej každý prvok množiny N maximálne jeden raz. Medzi variáciami a takýmito k-ticami totiž existuje vzájomne jednoznačné zobrazenie, avšak charakter týchto dvoch štruktúr je rozdielny.
Variácie definované vo vyššie uvedenom zmysle sa nazývajú aj variácie bez opakovania. Variácia s opakovaním k-tej triedy z n prvkov množiny M sa definuje ako ľubovoľná usporiadaná k-tica pozostávajúca z prvkov množiny M.

Variácia bez opakovania

Variácia k-tej triedy z n prvkov bez opakovania je ľubovoľné injektívne zobrazenie množiny  do množiny M.
Počet možných variácií bez opakovanía je:

Príklad

Koľkými spôsobmi môžu byť obsadené prvé tri miesta na šachovom turnaji, ak sa ho zúčastnili 8 hráči?

Riešenie:

Variácia s opakovaním

Variácia k-tej triedy s opakovaním z n prvkov je každá usporiadaná k-prvková skupina zostavená iba z týchto n prvkov tak, že sa každý prvok môže ľubovoľne krát opakovať.
Počet možných variácií s opakovaním je:

Príklad

Koľkými spôsobmi možno zvoliť 4 - miestny kód trezoru, ak na ľubovoľnom mieste môže byť ľubovoľná číslica od 0 po 9?

Riešenie:
Jericho Beach

Jericho Beach je populárna pláž vo Vancouveri, ktorá leží na západ od mestskej časti Kitsilano. Obklopuje ju park Jericho Beach Park, veľká trávnatá plocha s jazerom, ktorá je ideálna na piknik. Indiáni z kmeňa Squamish nazývali túto oblasť iy'a'k'mexw, čo znamená "dobrá zem".
Pradelles-en-Val

Poloha

Obec má rozlohu 16,19 km². Najvyšší bod je položený 500 m n. m. a najnižší bod 180 m n. m.

Obyvateľstvo

Počet obyvateľov obce je 198 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guinnessova kniha rekordov

Guinnessova kniha rekordov (v origináli Guinness Book of Records) je každoročne vydávaná kniha, obsahujúca medzinárodne uznávanú zbierku svetových rekordov, ľudských úspechov, ako aj extrémov prírody.

Vznik

10. novembra, 1951 sir Hugh Beaver, ktorý bol v tom čase generálnym riaditeľom pivovaru Guinness bol na stretnutí poľovníkov vo Wexfordskej zátoke pri rieke River Slaney v Írsku. Počas večierku sa dostal do sporu o tom, že ktoré lovné vtáctvo je najrýchlejšie v Európe, či je to kulík zlatý, alebo jarabica. V ten večer v Castlebridge, Beaver dospel k názoru, že je nemožné získať spoľahlivý zdroj pre potvrdenie či to je alebo nie je kulík. Napadlo ho, že musí byť omnoho viacej rôznych "sporov" a stávok, ktoré sú počas nocí vo všetkých krčmách a v skutočnosti neexistuje kniha, v ktorej by boli zozbierané informácie, ktoré by mohli potvrdiť, alebo vyvrátiť argumenty o tom, čo je pravda, a čo nie. Uvedomil si, že takáto kniha by sa mohla veľmi ľahko stať populárnou. 
Beaverov nápad sa začal realizovať, keď mu Christopher Chataway, zamestnanec pivovaru Guinness odporučil dvoch študentov, dvojičky Norrisa a Rossa McWhirterovcov, ktorí v tom čase rozbehli v Londýne informačnú agentúru. Títo dvaja bratia dostali poverenie zhromaždiť informácie pre prvú Guinessovu knihu rekordov, ktorá bola v auguste, 1954 vydaná a rozdaná v náklade tisíc výtlačkov.
Vouillé (Vienne)

Poloha

Obec má rozlohu 33,95 km². Najvyšší bod je položený 155 m n. m. a najnižší bod 97 m n. m.

Obyvateľstvo

Počet obyvateľov obce je 3 498 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Courgoul

Poloha

Obec má rozlohu 8,44 km². Najvyšší bod je položený 1 033 m n. m. a najnižší bod 569 m n. m.

Obyvateľstvo

Počet obyvateľov obce je 68 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Andolsheim

Poloha

Obec má rozlohu 11,6 km². Najvyšší bod je položený 192 m n. m. a najnižší bod 185 m n. m.

Obyvateľstvo

Počet obyvateľov obce je 2 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ingrandes-de-Touraine

Poloha

Obec má rozlohu 9,46 km². Najvyšší bod je položený 113 m n. m. a najnižší bod 33 m n. m.

Obyvateľstvo

Počet obyvateľov obce je 509 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-Delnous

Poloha

Obec má rozlohu 18,29 km². Najvyšší bod je položený 599 m n. m. a najnižší bod 350 m n. m.

Obyvateľstvo

Počet obyvateľov obce je 437 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Rœulx

Obyvateľstvo

Mesto má približne 8 220 obyvateľov (2010).
Saint-Symphorien-le-Château

Poloha

Obec má rozlohu 9,39 km². Najvyšší bod je položený 162 m n. m. a najnižší bod 122 m n. m.

Obyvateľstvo

Počet obyvateľov obce je 1 320 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pouyastruc (obec)

Poloha

Obec má rozlohu 11,6 km². Najvyšší bod je položený 403 m n. m. a najnižší bod 249 m n. m.

Obyvateľstvo

Počet obyvateľov obce je 669 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Castelnau-Montratier

Poloha

Obec má rozlohu 72,54 km². Najvyšší bod je položený 295 m n. m. a najnižší bod 108 m n. m.

Obyvateľstvo

Počet obyvateľov obce je 1 885 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montcléra

Poloha

Obec má rozlohu 20,91 km². Najvyšší bod je položený 311 m n. m. a najnižší bod 154 m n. m.

Obyvateľstvo

Počet obyvateľov obce je 276 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saivres

Poloha

Obec má rozlohu 21,24 km². Najvyšší bod je položený 185 m n. m. a najnižší bod 52 m n. m.

Obyvateľstvo

Počet obyvateľov obce je 1 359 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brèches

Poloha

Obec má rozlohu 11,63 km². Najvyšší bod je položený 133 m n. m. a najnižší bod 74 m n. m.

Obyvateľstvo

Počet obyvateľov obce je 289 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kardinálka čínska

Pôvod

Pochádza z juhovýchodnej Ázie (južná Čína).
Heaven

Písanie a nahrávanie

Bryan Adams nahral skladbu „Heaven“ v The Power Station v New Yorku v dňoch 6 až 7. júna 1983.
Adams si nyslel, že skladba „Heaven“ nie je vhodná pre jeho album Reckless, s pocitom, že má odozvu od producenta Jimmyho Iovina, s ktorým Adams v tej dobe pracoval. Iovine si myslel, že skladba je príliš 'svetlá' pre album a odporučil Adamsovi aby ju do albumu nezahrnul. Adams si to na poslednú chvíľu rozmyslel.
V polovici cesty na nahrávacie stretnutie bubeník Mickey Curry oznámil, že musí odísť, pretože bol vopred angažovaný na stretnutie Hall & Oates. Curry varoval Adamsa o svojej obmedzenej dosiahnuteľnosti v ten deň. Nahrávanie „Heaven“ prebehlo neskôr ako bolo plánované a Adams zavolal bubeníka skupiny Journey, Steva Smitha. Smith bol náhodou v tej dobe v New Yorku a nahradil tak Curryho miesto.
Počas písania skladby „Heaven“ boli Adams a Vallance ovplyvnení hudbou a lyrickým štýlom skupiny Journey, čo je viditeľné najmä v skladbe „Faithfully“.

Prijatie

V roku 1984 skladba „Heaven“ vyhrala cenu Procan Award pre airplay kanadského rádia, v roku 1985 získala cenu BMI pre airplay rádia USA a o desať rokov neskôr získala Socan Classics Award za viac ako 100 000 rozhlasových vystúpení.

Hudobné video

Hudobné video bolo natočené v Stanley Industrial Alliance Stage vo Vancouveri a režíroval ho Steve Barron. Obsahuje Adamsov spev počas živého koncertu, za ním monitory ukazujú jeho skupinu, s ktorou hrá. Videomonitory sú na každom mieste v inak prázdnom divadle. Videoklip bol nominovaný na cenu MTV Video Music Awards za Najlepšiu kameru.
Adamstown

Dejiny

Mesto bolo založené v roku 1790.

Obyvatelia sú potomkovia vzbúrencov z lode Bounty a Polynézanov, ktorí sa na ostrove usídlili v roku 1789.
V roku 1825 bolo pomenované po vzbúrencovi Johnovi Adamsovi, ktorému bola zároveň udelená amnestia. Adamstown nemá asfaltové cesty, letisko, ani námorný chránený prístav. Ako dopravné prostriedky obyvatelia používajú bicykle, traktory a terénne motorové vozidlá. Nachádza sa tam základná škola, kostol, mlyn na cukrovú trstinu, zdravotnícke stredisko, elektrický generátor, satelitná – televízna a telekomunikačná stanica, internet, pošta a knižnica.
Stojí tam aj budova súdu a najnovšie aj malá väznica, ktorá sa začala stavať po obvineniach siedmich ľudí z dlhodobého sexuálneho násilia na maloletých dievčatách. Jedným z obvinených bol starosta menom Steven Raymond Christian, ktorý je potomkom vodcu vzbúrencov z HMS Bounty Fletchera Christiana. Súd ho za dokázané 5-násobné zneužitie odsúdil na tri roky. Stojí tam aj niekoľko neveľkých hotelov, z ktorých je jeden upravený na prijímanie oficiálnych vládnych návštev. Obyvatelia sa živia pestovaním ovocia, medu, rybolovom a turizmom.
Plédéliac

Poloha

Obec má rozlohu 51,75 km². Najvyšší bod je položený 111 m n. m. a najnižší bod 17 m n. m.

Obyvateľstvo

Počet obyvateľov obce je 1 268 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nagano

Nagano (jap. 長野市 – Nagano-ši) je hlavné mesto prefektúry Nagano na ostrove Honšú v Japonsku. Leží neďaleko sútoku riek Čikuma a Sai.
Podľa odhadu z roku 2003 malo mesto 361 221 obyvateľov a hustotu osídlenia 893,34 ob./km². Celková rozloha mesta je 404,35 km².
Moderné mesto Nagano bolo založené 1. apríla 1897.
Mesto usporiadalo Zimné olympijské hry v roku 1998, Zimné paralympijské hry v roku 1998 a Špeciálne olympijské zimné svetové hry v roku 2005. Nagano je prvé mesto na svete, ktoré hostilo všetky tri tieto hry.
Najväčšou turistickou atrakciou mesta je slávny budhistický chrám zo 7. storočia - Zenkódži. Nagano bolo pôvodne malé mesto vybudované okolo tohto chrámu.
Krvné telieska

Krvné telieska alebo  krvné bunky alebo krvinky alebo  hemocyty sú voľné, formované elementy krvi, resp. hemolymfy, teda ich tuhá časť.

Bezstavovce

Mechúrniky a ploskavce majú v tekutine vypĺňajúcej medzery medzi tkanivami predchodcov krvných teliesok, tzv. amébocyty. Ostatné bezstavovce, ako aj plášťovce a druh Branchiostoma lanceolatum, majú v krvenej resp. telovej tekutine pohyblivé, bezfarebné bunky – amébocyty a/alebo biele krvinky. Hmyz má v hemolymfe navyše énocyty, bunky ektodermálneho pôvodu.
Funkciu krvných doštičiek u bezstavovcov plnia koagulocyty, ktoré na rozdiel od krvných doštičiek majú jadro.
Hlavná ulica (Košice)

Vývoj názvu ulice

Počas stredoveku bol názov ulice premenlivý, najčastejšie sa uvádzali názvy Circulus, Ring, Theatrum, čo dokazuje, že ulica bola v tom čase chápaná skôr ako námestie. Na mapách z 18. storočia sa uvádza názov Platea principalis a neskôr aj nemecké a maďarské ekvivalenty v podobe Haupt Gasse, resp. Fő utcza. 
Po prechode Košíc pod územnú zvrchovanosť Česko-Slovenska sa pôvodný maďarský názov Fő utcza preložil do slovenčiny na Hlavná ulica. Ten vydržal až do roku 1933, keď bola ulica prvýkrát politicky premenovaná - po generálovi Milanovi Rastislavovi Štefánikovi, ktorému na tejto ulici postavili aj sochu. Za horthyovskej okupácie sa názov ulice načas vrátil na pôvodný maďarský, no po vojne ulica opäť nakrátko niesla Štefánikovo meno. 
V lete roku 1949 bola súčasná Hlavná ulica komunistickými orgánmi premenovaná na Leninovu ulicu, pričom tento názov vydržal presne na deň 41 rokov. Dňa 1. júla 1990 bolo ulici prinavrátené historické stredoveké meno Hlavná. Ešte koncom 80. rokov však, počas príprav na vyhlásenie historického centra Košíc za mestskú pamiatkovú rezerváciu, navrhol pamiatkár Ivan Gojdič, príbuzný biskupa Pavla Petra Gojdiča, zmenu názvu ulice na istý kompromis v podobe Hlavná ulica Vladimíra Iľjiča Lenina. Tento pokus bol však zo strany komunistickej moci rázne zamietnutý.
Radvaň nad Dunajom

Dejiny

Starobylosť obce dokazujú nálezy z doby bronzovej a nálezy z obdobia Ríma. Prvá zmienka o obci je z roku 1260 pod názvom Radoan.V roku 1267 Belo IV. daroval obec Radowan ostrihomskému kanonikovi menom Sixtus.  Významným archeologickým náleziskom je miestna časť Žitavská Tôň, osídlená už od neolitu. Našli sa tu archeologické nálezy zo staršej doby bronzovej, halštatskej, rímskej a z obdobia Avarského kaganátu. Prvá písomná zmienka je z roku 1075 pod menom Sitoutui, keď opátstvo v Hronskom sv. Beňadiku tu dostalo 11 rybárov aj s domami, v ktorých bývali. Tradičným zamestnaním bolo rybárstvo a široko ďaleko boli známi miestni mlynári, ktorí mali aj svoj cech. V súčasnosti sa obyvatelia obce zaoberajú zväčša poľnohospodárstvom. Kalvínsky kostol z 1. polovice 17. storočia bol prestavaný v roku 1790 a 1925. Kaplnka z roku 1893 bola prestavaná na rímskokatolícky kostol Panny Márie v roku 1900. Významnou udalosťou bolo uzatvorenie takzvaného Žitavského mieru medzi Rudolfom II. a Tureckým sultánom Ahmedom I., ktorý sa vykonal 11. novembra 1606 v strede Dunaja.
Turbínový motor

Turbínový motor je motor premieňajúci tlakovú energiu a/alebo tepelnú energiu pracovnej tekutiny na mechanickú energiu. Jeho základnou časťou je turbína.
Lens-Lestang

Poloha

Obec má rozlohu 16,41 km². Najvyšší bod je položený 448 m n. m. a najnižší bod 237 m n. m.

Obyvateľstvo

Počet obyvateľov obce je 827 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Margot Fonteyn

Život

Narodila sa ako Margaret Evelyn Hookham (prezývka Peggy) 18. mája 1919 v meste Reigate v anglickom grófstve Surrey do rodiny Felixa Johna Hookhama (1889 – 1975), britského banského inžiniera, zamestnanca spoločnosti British-American Tobacco Company Ltd., a Hildy Acheson rod. Fontesovej (1894 – 1988), ktorá bola írsko-brazílskeho pôvodu. Vo veku piatich rokov ju matka prihlásila na výučbu baletu u Grace Bostulowej v londýnskej štvrti Ealing. V ôsmych rokoch sa s rodičmi presťahovala do Číny, kde študovala balet pod vedením ruského emigranta Georgea Gontcharova v Šanghaji. 
Po návrate do Londýna v jej štrnástich rokoch nastúpila do školy baletnej spoločnosti Vic-Wells Ballet (od roku 1939 Sadler's Wells Ballet, dnes The Royal Ballet). Ako profesionálna balerína debutovala v roku 1934 v postave snehovej vločky v balete Luskáčik (v produkcii Vic-Wells Ballet uvedené ako The Nutcracker) a svoju prvé sólové rolu získala v predstaveniach Les Sylphides (1934) a The Haunted Ballroom (1935). V roku 1934 si taktiež osvojila umelecké meno Margot Fontes. 
Po tom, čo v roku 1935 odišla z Vic-Wells Ballet primabalerína Alicia Markova, Fontesu obsadila uvoľnenú pozíciu. Zakladateľka a riaditeľka Ninette de Valois ju spolu s baletníkom Robertom Helpmannom, choreografom Fredericom Ashtonom a hudobným režisérom Constantom Lambertom považovala za kľúčovú osobu k budovaniu úspechu Vic-Wells Ballet. Pretože Valois považovala za potrebné, aby jej primabalerína vystupovala pod novým umeleckým menom, Fontes si pozmenila svoje umelecké priezvisko na Fonteyn.

Osobný život

6. februára 1955 sa v Paríži zosobášila s panamským diplomatom Robertom Emiliom Ariasom.

Pamiatka

17. novembra 2009 bol vo Westminsterskom opátstve osadený pamätný kameň s menami zakladateľov The Royal Ballet (Ninette de Valois, Frederick Ashton, Contant Lambert, Margot Fonteyn).
2. hokejová liga (Slovensko) 2005/2006

2. hokejová liga (Slovensko) 2005/2006 bola trinástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. Prví dvaja z každej skupiny postúpili do 1. hokejovej ligy. V zápasoch o celkového víťaza porazilo družstvo HK Ružinov 99 Bratislava družstvo MHK SkiPark Kežmarok 2 : 0 na zápasy.